Sacrosanctæ æcclesiæ beatorum apostolorum Petri et Pauli, quam domnus Eymardus abbas ad regendum habere videtur, ego Landrada, pro amore Dei et æterna retributione, dono ad ipsam casam Dei, pro anima senioris mei Maioli seu pro anima mea, aliquid ex rebus nostris, sitis in pago Cabilonense, in agro Genoliacense, in villa Maioticas, hoc est mansum indominicatum, qui terminat a mane terra sancti Mauricii, a medio die de ipsa hereditate, a sero via publica, a cercio aqua volvente. Infra istos terminos, ipsum curtilum et quicquid in ipsa villa visa sum habere, cum vineis, vircariis, campis, pratis, silvis, aquis aquarumque decursibus, omnia ex integro, quesita et inquirenda, cum servis et ancillis supermanentibus, quorum nomina sunt: Sivualdus cum uxore et infantibus suis, Teutbaldus cum uxore et infantibus suis. Donamus ibidem in villa Casanicas curtilum cum sibi pertinentibus, et vineam cum omnibus ad se advenientibus, cum mancipiis et debitis reditibus. Hoc autem facio tali tenore, ut post mortem meam in eorum cimiterio cum ceteris sepeliar et benefactis ipsorum particeps esse valeam. Si quis vero, aut ego, aut ullus homo, donationem istam violare temptaverit, nisi emendaverit, iram Dei incurrat, et insuper L libras auri componat, ac post in eternum donatio ista firma et stabilis permaneat, cum stipulatione subnixa. Actum Matiscono publice. S. Landradæ, quæ donationem istam fecit et firmare rogavit. S. Walterii et Johannis clerici. S. Rotberti et Arlebaldi, Josberti, Ingelardi, Oddonis, Teudonis, Gausfredi. Data per manum Berardi, sub die lunis, II nonas januarii, anno nono regnante Ludovico rege.